૧પ મોરબી રવિરાજ ચોકડી નજીક આવેલા સ્વામિનારાયણ ગુરૂકુળ પાસે ધરમપુરના ભરવાડ યુવાનને પથ્થર અને હથિયારના ઘા ઝીંકી રહેંસી નંખાતા અરેરાટી વ્યાપી ગઈ છે ઘટના અંગે જાણવા મળતી વિગતો મુજબ મોરબી રવિરાજ ચોકડી પાસે આવેલ સ્વામિનારાયણ ગુરૂકુળ નજીક મોરબી તાલુકાના ધરમપુર ગામના ભાવેશ ભરવાડ નામના યુવાનની લાશ પડી હોવાની જાણ થતાં મૃતક યુવાનના પિતા મંગાભાઈ ભરવાડે અજાણ્યા ઈસમ વિરૂદ્ધ તાલુકા પોલીસમથકે મોડીરાત્રે હત્યાનો ગુનો નોધાવ્યો હતો પોલીસની પ્રાથમિક તપાસમાં મૃતક ભાવેશ ભરવાડને પથ્થરના ઘા ઝીકી હત્યારાઓએ હથિયાર વડે નિર્મમ હત્યા કરી હોવાનું બહાર આવ્યું છે.